b'\n_START_ARTICLE_\nIPod\n_START_PARAGRAPH_\niPod je priljubljen mp3 predvajalnik podjetja Apple. Od pete generacije naprej je tudi video predvajalnik in dlan\xc4\x8dnik._NEWLINE_Na trgu je ve\xc4\x8d razli\xc4\x8dnih modelov. Ponudba se za\xc4\x8dne z iPod shufflom, sledi iPod nano, kateremu sledi iPhonov mlaj\xc5\xa1i polbrat iPod Touch, zatem pa \xc5\xa1e iPod classic (v\xc4\x8dasih poimenovan kot video iPod; uporabniku nudi 160 Gb prostora, na njem pa lahko predvaja video datoteke, glasbo, igra igrice, uporablja koledar ...)_NEWLINE_iPod nano je namenjen gledanju videov ter poslu\xc5\xa1anju glasbe; predzadnji model omogo\xc4\x8de tudi snemanje videa, kar je pri najnovej\xc5\xa1em modelu odvzeto, ampak je zato mnogo kompaktnej\xc5\xa1i in ima zaslon na dotik._NEWLINE_Najbolj zmogljiv je iPod touch, ki ima 3,5" velik zaslon z lo\xc4\x8dljivostjo 960 x 640 pikslov ter je na dotik. IPod touch ima tudi mo\xc5\xbenost brez\xc5\xbei\xc4\x8dnega dostopa do interneta in s tem do ve\xc4\x8d kot 300.000 aplikacij namenjenih iPadu, iPhonu ter iPod touchu. Tako kot iPhone in iPad ga poganja operacijski sistem iOS4. Najnovej\xc5\xa1i model ima tudi mo\xc5\xbenost snemanja HD video posnetkov z vgrajenima dvema kamerama. Od iPhona se razlikuje le v tem, da ima slab\xc5\xa1o lo\xc4\x8dljivost fotoaparata in da nima satelitske povezave. Interni pomnilnik je lahko velik 8 (stari model), 32, ali 64 Gb._NEWLINE_iPod je eden izmed klju\xc4\x8dnih Applovih izdelkov, saj njegova prodaja preka\xc5\xa1a vse druge mp3 predvajalnike.'